Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 1 Pv 242/13/6606	Lučenec, 9.10.2014
EEČ : 2-47-151-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Lučenec
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Lučenec zo dňa 23.8.2013, spisová značka 1 Pv 242/13/6606, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	Dňa 05.03.2013 v odpoludňajších hodinách, v lesnom poraste č. XXXXX, na parcele č. XXXXX v katastri obce XXXXX, neoprávnene vypílil a následne odcudzil 2 ks dreviny druhu agát biely o priemere 10 cm až 12 cm a o dĺžke 4 až 5 metra a takto získal 0,22 metrov kubických palivového dreva, čím pre XXXXX spôsobil škodu vo výške 6,49 €. 

Uznesením prokurátora Okresnej prokuratúry Lučenec zo dňa 23.8.2013, spisová značka 1 Pv 242/13/6606, bola určená obvinenému skúšobná doba v trvaní 12 mesiacov.
Odôvodnenie:
Uznesením prokurátora Okresnej prokuratúry v Lučenci sp. zn.  1 Pv 242/13/6606-11 zo dňa 23.08.2013 bolo trestné stíhanie proti obvinenému XXXXX XXXXX pre prečin krádeže podľa § 212 odsek 2 písm. d) Trestného zákona, podmienečne zastavené v zmysle § 216 odsek 1 Trestného poriadku. Súčasne v zmysle § 216 odsek 2 Trestného poriadku mu bola určená skúšobná doba v trvaní 12 (dvanásť) mesiacov. Toto uznesenie nadobudlo právoplatnosť  dňa 03.09.2013. To znamená, že skúšobná doba určená v tomto uznesení uplynula dňom 03.09.2014.

Vykonaným šetrením a to z odpisu z RT, posudku z miesta trvalého bydliska,   zo správy Obvodného oddelenia PZ XXXXX, ako aj Okresného úradu XXXXX, Odboru všeobecnej vnútornej správy bolo preukázané, že obvinený XXXXX XXXXX v skúšobnej dobe podmienečného zastavenia trestného stíhania viedol riadny život a nedopustil sa konania, ktoré by bolo v rozpore so zákonom.

Zo správy z miesta trvalého bydliska z obce XXXXX vyplýva, že obvinený XXXXX XXXXX v obci nemá najlepšiu povesť, pričom obec sa bližšie k jeho správaniu nevyjadrila. Zo správy z Obvodného oddelenia PZ XXXXX vyplýva, že obvinený v priebehu skúšobnej doby podmienečného zastavenia trestného stíhania nespáchal žiaden trestný čin, ani priestupok. Túto skutočnosť konštatuje aj Okresný úrad XXXXX, Odbor všeobecnej vnútornej správy. Rovnako tento záver vyplýva aj z odpisu RT obvineného. Z lustrácie vykonanej na tunajšej prokuratúre vyplýva, že proti XXXXX XXXXX v súčasnosti na tunajšej prokuratúre nie je vedené trestné stíhanie.  

	Podľa § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 

	Podľa § 217 odsek 4 Trestného poriadku právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 odsek 1 písmeno e) Trestného poriadku. 

	Vzhľadom na vyššie uvedené skutočnosti som dospela k záveru, že obvinený XXXXX XXXXX spĺňa podmienky vyššie citovaného ustanovenia § 217 odsek 1 Trestného poriadku a preto bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michaela Tabaková
prokurátorka